### Resume

I [adresse] klimaplan er der et mål om, at 30 % af den strøm, der bruges i kommunens geografi, skal produceres af solceller, der står inden for kommunegrænsen. For at kunne etablere solceller på de kommunale tage er det en forudsætning lovgivningsmæssigt, at der oprettes et selskab. Byrådet godkendte 22. november 2023, jf. punkt 199, rammerne for [adresse], herunder selskabets formål, selskabsstruktur og proces. Stiftelsesdokument, vedtægter og ejerbog forelægges til godkendelse med henblik på formelt at kunne stifte Vejle Kommunes Klimaselskab ApS primo 2024.

### Sagsfremstilling

Byrådet godkendte den 22. november 2023, jf. punkt 199, at stifte Vejle Kommunes Klimaselskab ApS, herunder selskabets formål, selskabsstruktur og proces.

Opsummeret er det besluttet, at selskabet oprettes med det overordnede formål at understøtte den grønne omstilling i Vejle Kommune og hermed bidrage aktivt til at reducere virksomhedens klimaaftryk og opnå målene i [adresse]. Selskabet oprettes som et ApS og forankres i Teknik & Miljø. Leonora Nørgaard vil der pågå nærmere analyser omkring potentialer, muligheder, usikkerheder, risici, virksomhedens økonomi, finansiering, business case, forudsætninger, juridiske forhold mv. Ligeledes vil mulige pilotprojekter afdækkes, der skal bidrage til viden og læring ud fra konkrete erfaringer og gode eksempler.

Med afsæt i byrådets beslutning den 22. november 2023, jf. punkt 199, er der udarbejdet stiftelsesdokument (bilag 1), ejerbog (bilag 2) og vedtægter (bilag 3), således [adresse] ApS formelt kan stiftes primo 2024.

### Økonomi

I forbindelse med stiftelsen udgør selskabskapitalen 40.000 kr.
Disse afholdes af puljen på 200.000 kr. bevilliget af Klima-, Natur- og Miljøudvalget den 2. oktober fra [adresse].

### Klima og resiliensvurdering

I [adresse] klimaplan er der et mål om, at 30 % af den strøm, der bruges i kommunens geografi, skal produceres af solceller, der står inden for kommunegrænsen. Energi produceret fra solceller på hensigtsmæssige flader på de kommunale bygninger bidrager til den grønne strømproduktion. Lovgivningsmæssigt er det i denne forbindelse et krav, at dette sker i et selvstændigt selskab.

### Sagens videre forløb

Sagen skal tillige behandles i Økonomiudvalg og byrådet.

Sagen sendes til orientering i Teknisk Udvalg den 12. december 2023.

### Teknik- og Miljødirektøren indstiller,

|  |  |
| --- | --- |
| at | sagen tages til efterretning. |

### Beslutning

Taget til efterretning.

Curt Laursen var fraværende.